ai4bharat/Pralekha huggingface dataset:
પ્રધાનમંત્રીનું કાર્યાલય
મોદી સરકારના નેતૃત્વ હેઠળ ઉત્તરપ્રદેશના લોકોને PM-Awas યોજનાનો લાભ મળ્યો
પ્રધાનમંત્રીએ જણાવ્યું હતું કે, પ્રધાનમંત્રી આવાસ યોજના વર્તમાન સરકારના નેતૃત્વ હેઠળ ખૂબ જ ઝડપથી આગળ વધી રહી છે અને તેના કારણે ઉત્તરપ્રદેશમાં ગરીબમાં ગરીબ લોકોને પણ મદદ મળી શકી છે. પ્રધાનમંત્રી આજે વીડિયો કોન્ફરન્સિંગના માધ્યમથી ઉત્તરપ્રદેશમાં પ્રધાનમંત્રી આવાસ યોજના -ગ્રામીણ અંતર્ગત છ લાખથી વધુ લાભાર્થીઓને આર્થિક સહાય આપતી વખતે સંબોધન કરી રહ્યાં હતા ત્યારે આમ જણાવ્યું હતું.
પ્રધાનમંત્રીએ ભારપૂર્વક જણાવ્યું હતું કે, આત્મનિર્ભર ભારત દેશના નાગરિકોના આત્મવિશ્વાસ સાથે સીધો સંબંધ ધરાવે છે અને પોતાની માલિકીનું એક ઘર હોય તો આ આત્મવિશ્વાસમાં અનેકગણો વધારો થઇ જાય છે. પોતાની માલિકીના ઘરના કારણે જીવનમાં એક નિશ્ચિંતતાની લાગણી આવે છે અને તેના કારણે ગરીબીમાંથી બહાર આવવાનું આશાનું કિરણ પણ દેખાય છે.
પ્રધાનમંત્રીએ જૂની સ્થિતિ યાદ કરતા કહ્યું હતું કે, અગાઉની સરકારોના શાસન દરમિયાન એક એવો સમય હતો જ્યારે ગરીબોને વિશ્વાસ નહોતો કે તેમને પોતાનું ઘર બાંધવામાં સરકાર તરફથી કોઇપણ પ્રકારની મદદ મળી શકે તેમ છે. તેમણે એવું પણ જણાવ્યું હતું કે, અગાઉની યોજનાઓ હેઠળ બાંધવામાં આવેલા મકાનોની ગુણવત્તા પણ સંતોષકારક નહોતી. પ્રધાનમંત્રીએ જણાવ્યું હતું કે, ખોટી પોલિસીની આંટીઘુંટીમાં ગરીબોએ ખૂબ જ પીડા સહન કરી હતી. આ વેદનાને ધ્યાનમાં રાખીને પ્રધાનમંત્રી આવાસ યોજનાનો પ્રારંભ કરવામાં આવ્યો હતો જેનો ઉદ્દેશ જ્યારે સમગ્ર દેશ 75મા સ્વતંત્રતા દિવસની ઉજવણી કરી રહ્યો હોય તે પહેલાં દરેક ગરીબ પરિવારને એક પોતાનું ઘર આપવાનો છે. તાજેતરના વર્ષોમાં ગ્રામીણ વિસ્તારોમાં 2 કરોડ મકાનોનું નિર્માણ કરવામાં આવ્યું છે જેમાં 1.5 લાખ કરોડની આર્થિક સહાય દ્વારા કેન્દ્ર સરકાર દ્વારા પ્રધાનમંત્રી આવાસ યોજના હેઠળ 1.25 કરોડ મકાનોનું નિર્માણ કરવામાં આવ્યું છે.
પ્રધાનમંત્રીએ રાજ્યમાં અગાઉની સરકારોના શાસન વખતે લોકોને પ્રતિભાવ આપવાના અભાવના દિવસો પણ યાદ કર્યા હતા. તેમણે માહિતી આપી હતી કે, ઉત્તરપ્રદેશમાં 22 લાખ ગ્રામીણ આવાસોનું બાંધકામ કરવામાં આવશે જેમાંથી 21.5 લાખ મકાનોને બાંધકામ માટે મંજૂરી આપી દેવામાં આવી છે. 14.5 લાખ પરિવારોને પહેલાંથી જ તેમના મકાનો સોંપી દેવામાં આવ્યા છે જેમાંથી મોટાભાગના મકાનો વર્તમાન સરકારના કાર્યકાળમાં સોંપાયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ જી20 ઓસાકા શિખર સંમેલન માટે રવાના થતા અગાઉ આપેલું નિવેદન
હું જાપાનનાં ઓસાકામાં જી20નાં શિખર સંમેલનમાં ભાગ લેવા જઈ રહ્યો છું. હું દુનિયાનાં અન્ય નેતાઓ સાથે અત્યારે આપણી દુનિયાસામે રહેલાં મુખ્ય પડકારો અને અવસરો પર ચર્ચા કરવા આતુર છું. આ શિખર સંમેલનનાં મુખ્ય મુદ્દાઓ મહિલા અધિકાર, ડિજિટલાઇઝેશન અને આર્ટિફિશિયલ ઇન્ટેલિજન્સ સાથે સંબંધિત મુદ્દા તથા એસડીજી  હાંસલ કરવામાં થયેલી પ્રગતિ તેમજ આતંકવાદ અને જળવાયુ પરિવર્તન જેવા મોટાં આંતરરાષ્ટ્રીય પડકારો ઝીલવા આપણા સહિયારા પ્રયાસો છે.
આ શિખર સંમેલન બહુપક્ષીય અભિગમની મહત્ત્વપૂર્ણ તક પ્રદાન કરશે તથા આપણા મજબૂત સમર્થન પર ભાર મૂકશે, જે હાલની ઝડપથી બદલાતી દુનિયામાં નિયમ-આધારિત આંતરરાષ્ટ્રીય વ્યવસ્થા માટે મહત્ત્વપૂર્ણ છે. છેલ્લા પાંચ વર્ષથી આ શિખર સંમેલન ભારતનો મજબૂત વિકાસલક્ષી અનુભવ વહેંચવા માટેનો મંચ બની રહ્યું છે, જે સરકારને પ્રગતિ અને સ્થિરતાનાં માર્ગે આગળ વધવા ભારતનાં લોકો દ્વારા સ્પષ્ટ જનાદેશ માટેનો આધાર પ્રદાન કરે છે.
ઓસાકા શિખર સંમેલન વર્ષ 2022માં જી-20 શિખર સંમેલનનું આયોજન કરવા ભારત માટે મહત્ત્વપૂર્ણ પાયાનો પત્થર બનશે, જે આપણી સ્વતંત્રતાની 75મી વર્ષગાંઠનું વર્ષ છે અને તે નવા ભારત તરફ દોરી જશે.
ઉપરાંત હું દ્વિપક્ષીય અને આંતરરાષ્ટ્રીય સ્તરે મહત્ત્વપૂર્ણ મુદ્દાઓ પર આપણા મુખ્ય સાથીદાર દેશોનાં નેતાઓ સાથે જોડાવા પણ આતુર છું.
સાથે સાથે હું રશિયા, ભારત અને ચીન નાં અનૌપચારિક શિખર સંમેલનમાં યજમાન બનવા આતુર છું તથા બ્રિક્સ  તથા જેએઆઈ નાં નેતાઓની આગામી અનૌપચારિક શિખર સંમેલનમાં સહભાગી થવા પણ આતુર છું.
DK/NP/J. Khunt/GP/RP
(Visitor Counter : 159
પ્રધાનમંત્રીનું કાર્યાલય
પીએમ સંસદમાં પીટી ઉષાને મળ્યા
પ્રધાનમંત્રી શ્રી નરેન્દ્ર મોદીએ સંસદમાં પીટી ઉષાને મળ્યા બાદ ખુશી વ્યક્ત કરી હતી.
એક ટ્વિટમાં, પ્રધાનમંત્રીએ કહ્યું:
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કુવૈતના પ્રધાનમંત્રી તરીકે મહામહિમ શેખ અહમદ નવાફ અલ અહમદ અલ-સબાહને તેમની નિમણૂક બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહામહિમ શેખ અહમદ નવાફ અલ અહેમદ અલ-સબાહને કુવૈતના પ્રધાનમંત્રી તરીકે તેમની નિમણૂક બદલ અભિનંદન પાઠવ્યા છે.
પ્રધાનમંત્રી મોદીએ ટ્વિટ કર્યું:
"કુવૈતના પ્રધાનમંત્રી તરીકે તેમની નિમણૂક પર મહામહિમ શેખ અહમદ નવાફ અલ અહેમદ અલ-સબાહને મારા અભિનંદન અને શુભેચ્છાઓ. હું આપણા ઉત્કૃષ્ટ દ્વિપક્ષીય સંબંધોને વધુ ગાઢ અને વિસ્તૃત કરવા તેમની સાથે કામ કરવા આતુર છું."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે આજે નવી દિલ્હીમાં લાલ કિલ્લા પર લાઇટ એન્ડ સાઉન્ડ શો 'જય હિન્દ'નું ઉદ્ઘાટન કર્યું
આ શોનાં માધ્યમથી ભારતના હજારો વર્ષોના ઈતિહાસને સામંજસ્ય સાથે સમાવી લેવાનું કામ કરવામાં આવ્યું છે
આ કાર્યક્રમ આઝાદીના અમૃત મહોત્સવનાં વર્ષમાં શરૂ થઈ રહ્યો છે અને ભારતનાં ઐતિહાસિક સ્થળોને પ્રેરણા સ્થળ બનાવવાની આ યાત્રા આજથી અહીંથી શરૂ થઈ રહી છે
‘સોને કી ચીડિયા’ કહેવાતા ભારતને ગુલામીમાંથી મુક્ત કરાવવા માટે પોતાનું સર્વસ્વ ન્યોછાવર કરનાર અસંખ્ય શહીદોથી આપણી યુવા પેઢીને પરિચિત કરાવવા માટે પ્રધાનમંત્રી શ્રી નરેન્દ્ર મોદીજીએ સ્વતંત્રતાનાં અમૃત વર્ષમાં અનેક કાર્યક્રમોનું આયોજન કર્યું છે
ભારતે વિશ્વમાં દરેક ક્ષેત્રમાં ક્યાં પહોંચવાનું છે, એ માટે મોદીજીએ આઝાદીના અમૃત મહોત્સવથી લઈને આઝાદીની શતાબ્દી સુધીનો સમય અમૃત કાલનાં નામે આપણા સૌની સામે સંકલ્પબદ્ધ કરાવ્યો છે
આ યાત્રા આઝાદીનાં 75 વર્ષથી લઈને આઝાદીની શતાબ્દી સુધીના સંકલ્પો લેવાની યાત્રા પણ છે અને તે સમયે દેશ ક્યાં હશે તે સંકલ્પ લેવાનો પણ સમય છે
ભારતના 130 કરોડ લોકોના સામૂહિક પુરુષાર્થથી દેશને વિશ્વમાં પ્રથમ બનાવવાનો સંકલ્પ આપણે સિદ્ધ કરવાનો છે
પ્રધાનમંત્રી શ્રી નરેન્દ્ર મોદીનાં નેતૃત્વમાં વીતેલાં 8 વર્ષોમાં સમગ્ર દેશની જનતામાં આત્મવિશ્વાસ, ઊર્જા અને વિશ્વાસ સાથે એક દિશામાં ચાલવાનો સંકલ્પ જોવા મળી રહ્યો છે
ભારત સર્વપ્રથમ અને ભારત સૌથી પ્રથમ આ બે સંકલ્પો સાથે ભારત આગળ વધે
કેન્દ્રીય ગૃહ અને સહકારિતા મંત્રી શ્રી અમિત શાહે આજે નવી દિલ્હીમાં લાલ કિલ્લા પર લાઇટ એન્ડ સાઉન્ડ શો 'જય હિન્દ'નું ઉદ્ઘાટન કર્યું હતું. આ પ્રસંગે કેન્દ્રીય સાંસ્કૃતિક મંત્રી શ્રી જી. કિશન રેડ્ડી, રાજ્ય કક્ષાનાં સાંસ્કૃતિક મંત્રી શ્રીમતી મીનાક્ષી લેખી અને દિલ્હીના લેફ્ટનન્ટ ગવર્નર શ્રી વી કે સક્સેના સહિતનાં મહાનુભાવો ઉપસ્થિત રહ્યાં હતાં.
કેન્દ્રીય ગૃહ મંત્રીએ પોતાનાં સંબોધનમાં કહ્યું કે, આ લાઇટ એન્ડ સાઉન્ડ શો દ્વારા ભારતના હજારો વર્ષના ઇતિહાસને સામંજસ્ય સાથે સામેલ કરવાનું કામ કરવામાં આવ્યું છે. તેમણે જણાવ્યું હતું કે, આઝાદીના અમૃત મહોત્સવનાં વર્ષમાં આ કાર્યક્રમનો પ્રારંભ થઇ રહ્યો છે અને ભારતનાં ઐતિહાસિક સ્થળોને પ્રેરણા સ્થળ બનાવવાની આ યાત્રા આજથી અહીંથી શરૂ થઇ રહી છે.
શ્રી અમિત શાહે જણાવ્યું હતું કે, સોને કી ચીડિયા કહેવાતા ભારતને ગુલામીમાંથી મુક્ત કરાવવા માટે પોતાનું સર્વસ્વ ન્યોછાવર કરનાર અસંખ્ય શહીદો સાથે આપણી યુવા પેઢીને પરિચિત કરાવવા માટે પ્રધાનમંત્રી શ્રી નરેન્દ્ર મોદીજીએ આઝાદીનાં અમૃત વર્ષમાં અનેક કાર્યક્રમો યોજ્યા છે. તેમણે કહ્યું હતું કે, ભારતે વિશ્વમાં દરેક ક્ષેત્રમાં ક્યાં પહોંચવાનું છે, મોદીજીએ એ માટે આઝાદીના અમૃત મહોત્સવથી લઈને આઝાદીની શતાબ્દી સુધીનો સમય અમૃત કાલના નામે આપણા સૌની સામે સંકલ્પબદ્ધ કરાવ્યો છે. શ્રી શાહે જણાવ્યું હતું કે, આ યાત્રા આઝાદીનાં 75 વર્ષથી માંડીને આઝાદીની શતાબ્દી સુધીના સંકલ્પ લેવાની પણ યાત્રા છે અને તે સમયે દેશ ક્યાં હશે એ સંકલ્પ લેવાનો પણ સમય છે.
કેન્દ્રીય ગૃહ મંત્રીએ કહ્યું કે પ્રધાનમંત્રી શ્રી નરેન્દ્ર મોદીનાં નેતૃત્વમાં છેલ્લાં 8 વર્ષમાં સમગ્ર દેશની જનતામાં આત્મવિશ્વાસ, ઊર્જા અને વિશ્વાસ સાથે એક દિશામાં ચાલવાનો સંકલ્પ દેખાઇ રહ્યો છે અને ભારતની 130 કરોડની જનતાના સામૂહિક પુરુષાર્થથી દેશને વિશ્વમાં સર્વપ્રથમ બનાવવાનો સંકલ્પ આપણે સિદ્ધ કરવાનો છે. શ્રી શાહે જણાવ્યું હતું કે, ભારત સર્વપ્રથમ અને ભારત સૌથી પહેલાં, આ બેઉ સંકલ્પો લઈને ભારતે આગળ વધવાનું છે.
YP/GP/JD
(Visitor Counter : 133
પ્રધાનમંત્રીનું કાર્યાલય
ફ્રાન્સના રાષ્ટ્રપતિના રાજદ્વારી સલાહકાર પ્રધાનમંત્રી શ્રી નરેન્દ્ર મોદીને મળ્યા
શ્રી બોને દ્વિપક્ષીય સહયોગના વિવિધ ક્ષેત્રોમાં થયેલી પ્રગતિ વિશે પ્રધાનમંત્રીને માહિતી આપી
પ્રધાનમંત્રી શ્રીએ બેસ્ટિલ ડેની ઉજવણીમાં ભાગ લેવા આમંત્રણ આપવા બદલ રાષ્ટ્રપતિ મેક્રોનનો આભાર વ્યક્ત કર્યો
પ્રધાનમંત્રી શ્રીએ જણાવ્યું કે તેઓ પેરિસમાં રાષ્ટ્રપતિ મેક્રોન સાથેની તેમની મુલાકાત માટે આતુર છે
ફ્રાન્સના રાષ્ટ્રપતિના રાજદ્વારી સલાહકાર શ્રી એમેન્યુઅલ બોનેએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
શ્રી બોને પ્રધાનમંત્રી શ્રીને પીએમની આગામી ફ્રાન્સની મુલાકાતના સંદર્ભમાં દ્વિપક્ષીય સહયોગના વિવિધ ક્ષેત્રોમાં પ્રગતિ વિશે જાણકારી આપી.
પ્રધાનમંત્રીએ 14 જુલાઈના રોજ બેસ્ટિલ ડેની ઉજવણીમાં ગેસ્ટ ઓફ ઓનર તરીકે ભાગ લેવા માટેના આમંત્રણ બદલ રાષ્ટ્રપતિ મેક્રોનનો આભાર વ્યક્ત કર્યો.
હિરોશિમામાં રાષ્ટ્રપતિ મેક્રોન સાથેની તેમની તાજેતરની મુલાકાતને યાદ કરતા પ્રધાનમંત્રીએ કહ્યું કે તેઓ પેરિસમાં તેમની વાતચીત ચાલુ રાખવા માટે ઉત્સુક છે જે ભારત-ફ્રાન્સ વ્યૂહાત્મક ભાગીદારીને વધુ મજબૂત કરશે.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ નુઆખાઈ પર લોકોને શુભેચ્છા પાઠવી
પ્રધાનમંત્રીએ નુઆખાઈના શુભ અવસર પર લોકોને શુભેચ્છા પાઠવી છે.
X પોસ્ટ્સમાં, પ્રધાનમંત્રીએ કહ્યું;
“નુઆખાઈ પર શુભેચ્છાઓ, આપણા ખેડૂતોની સખત મહેનતની કદર કરવાનો પ્રસંગ. હું દરેકના સુખ અને સુખાકારી માટે પ્રાર્થના કરું છું. નુઆખાઈ જુહર!”
“ନୂଆଁଖାଇର ଶୁଭେଚ୍ଛା । ଆଜି ଆମର ଚାଷୀଙ୍କ ପରିଶ୍ରମକୁ କୃତଜ୍ଞତା ଜଣାଇବାର ଅବସର । ମୁଁ ସମସ୍ତଙ୍କର ଉତ୍ତମ ସ୍ୱାସ୍ଥ୍ୟ ଏବଂ ମଙ୍ଗଳ କାମନା କରୁଛି । ନୂଆଁଖାଇ ଜୁହାର୍ !”
CB/GP/JD
(
સંચાર અને સુચના પ્રૌદ્યોગિકી મંત્રાલય
પોસ્ટ વિભાગના તમામ કર્મચારીઓને રૂ. 10 લાખનું વળતર
પોસ્ટ વિભાગ આવશ્યક સેવાઓ અંતર્ગત આવે છે અને તારીખ 15.04.2020ના રોજના ગૃહ મંત્રાલયના OM નં. 40-3/2020-DM-I ના ફકરા નંબર -11 માં આ બાબતનો પુનરોચ્ચાર કરવામાં આવ્યો હતો. ગ્રામીણ પોસ્ટ સેવાઓ સહિત પોસ્ટ વિભાગના કર્મચારીઓ ગ્રાહકોને પત્રોની ડિલિવરી, પોસ્ટઓફિસ બચત બેંક, પોસ્ટ જીવન વીમા આપવા, AePS સુવિધા અંતર્ગત કોઇપણ બેંક અથવા કોઇપણ શાખાના ગ્રાહકોને તેમના દરવાજા સુધી નાણાં પહોંચાડવાનું સરળ બનાવવું વગેરે વિવિધ જવાબદારીઓ નિભાવે છે. આ ઉપરાંત, પોસ્ટઓફિસ સ્થાનિક રાજ્ય વહીટવટીતંત્ર અને પોલીસ અધિકારીઓ સાથે સંપર્કમાં રહીને કોવિડ-19 કીટ્સ, રેશન અને અનિવાર્ય દવાઓ વગેરેની ડિલિવરી પણ કરી રહી છે. આ પ્રકારે, પોસ્ટ ઓફિસ વિભાગીય જવાબદારીઓની સાથે સાથે કોવિડ-19ના સંકટના સમયમાં સામાજિક હિતનું કાર્ય પણ કરી રહી છે.
કોવિડ-19ની સ્થિતિને ધ્યાનમાં રાખીને એવો નિર્ણય લેવામાં આવ્યો છે કે, ગ્રામીણ પોસ્ટ સેવક  સહિત તમામ પોસ્ટ કર્મચારીઓને તેમની ફરજ નિભાવતી વખતે બીમારીના શિકાર થાય તો તેમને રૂપિયા 10 લાખ વળતર પેટે આપવામાં આવશે. આ દિશાનિર્દેશનો તાત્કાલિક અસરથી અમલ કરવામાં આવશે અને કોવિડ-19નું સંકટ પૂરું થઇ જાય ત્યાં સુધીમાં તે અમલમાં રહેશે.
GP/DS
(
રેલવે મંત્રાલય
રેલ્વે પ્રોટેક્શન ફોર્સ માં કોન્સ્ટેબલ માટે 9000 જગ્યાઓ માટે ભરતી અંગેના મીડિયા અહેવાલોનું ખંડન
રેલ્વે પ્રોટેક્શન ફોર્સ માં કોન્સ્ટેબલની 9000 જગ્યાઓ માટે ભરતી અંગે મીડિયામાં એક કાલ્પનિક સંદેશ પ્રસારિત કરવામાં આવી રહ્યો છે. આથી જાણ કરવામાં આવે છે કે RPF અથવા રેલવે મંત્રાલય દ્વારા તેમની સત્તાવાર વેબસાઇટ પર અથવા કોઈપણ પ્રિન્ટ અથવા ઇલેક્ટ્રોનિક મીડિયા દ્વારા આવી કોઈ સૂચના જારી કરવામાં આવી નથી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
પ્રધાનમંત્રીનું કાર્યાલય
પીએમએ સુખોઈ 30 MKI ફાઈટર એરક્રાફ્ટમાં રાષ્ટ્રપતિની સફરની પ્રશંસા કરી
પ્રધાનમંત્રી શ્રી નરેન્દ્ર મોદીએ આસામના તેજપુર એરફોર્સ સ્ટેશન પર સુખોઈ 30 MKI ફાઈટર એરક્રાફ્ટમાં ઐતિહાસિક ઉડાન ભરનાર રાષ્ટ્રપતિ દ્રૌપદી મુર્મુની પ્રશંસા કરી છે.
ભારતના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું;
"આનાથી દરેક ભારતીયને પ્રેરણા મળી છે! રાષ્ટ્રપતિજીએ વારંવાર અસાધારણ નેતૃત્વ બતાવ્યું છે."
YP/GP/JD
(
આયુષ
આયુષ મંત્રાલયે યોગ 2023 માટે પ્રધાનમંત્રી પુરસ્કારો માટે અરજીઓ/નોમિનેશન આમંત્રિત કર્યા
આ પુરસ્કારો રાષ્ટ્રીય અને આંતરરાષ્ટ્રીય સ્તરે યોગના વિકાસ અને પ્રોત્સાહનમાં અનુકરણીય યોગદાનને માન્યતા આપે છે
આયુષ મંત્રાલયે યોગ 2023 માટે પ્રધાનમંત્રી પુરસ્કારો માટે અરજીઓ/નોમિનેશન આમંત્રિત કર્યા છે. આ પુરસ્કાર રાષ્ટ્રીય અને આંતરરાષ્ટ્રીય સ્તરે યોગના વિકાસ અને પ્રોત્સાહનમાં અનુકરણીય યોગદાનને માન્યતા આપે છે. બે રાષ્ટ્રીય પુરસ્કારો ભારતીય મૂળની સંસ્થાઓને આપવામાં આવશે અને બે આંતરરાષ્ટ્રીય પુરસ્કારો ભારતીય/વિદેશી મૂળની સંસ્થાઓને આપવામાં આવશે. વિજેતાઓની જાહેરાત 9મા આંતરરાષ્ટ્રીય યોગ દિવસ ના રોજ કરવામાં આવશે.
વર્ષ 2023 માટે એવોર્ડ માટેની અરજીઓ/નોમિનેશન પ્રક્રિયા હાલમાં MyGov પ્લેટફોર્મ  પર મૂકવામાં આવી છે. તેના માટેની લિંક આયુષ મંત્રાલયની વેબસાઇટ અને નેશનલ એવોર્ડ પોર્ટલ પર પણ ઉપલબ્ધ રહેશે. આ વર્ષના પુરસ્કારો માટે અરજી/નોમિનેશન પ્રક્રિયા 31મી માર્ચ 2023 સુધી ખુલ્લી રહેશે.
પસંદગી પ્રક્રિયા બે સ્તરીય પ્રણાલીને અનુસરે છે, જેના માટે આયુષ મંત્રાલય દ્વારા બે સમિતિઓની રચના કરવામાં આવશે- નામની સ્ક્રીનીંગ કમિટી અને મૂલ્યાંકન સમિતિ . મૂલ્યાંકન સમિતિ ની અધ્યક્ષતા કેબિનેટ સચિવ દ્વારા કરવામાં આવે છે અને તેમાં સભ્યો એટલે કે પ્રધાનમંત્રીના સલાહકાર, વિદેશ સચિવ, આયુષ મંત્રાલયના સચિવ અને અન્યનો સમાવેશ થાય છે. તે પુરસ્કારોના પ્રાપ્તકર્તાઓને અંતિમ સ્વરૂપ આપવા માટે પસંદગી અને મૂલ્યાંકનના માપદંડો નક્કી કરે છે.
આયુષ મંત્રાલય વૈશ્વિક સ્તરે વ્યાપક સમુદાયની ભાગીદારીને સુનિશ્ચિત કરીને આ વર્ષના આંતરરાષ્ટ્રીય યોગ દિવસનું આયોજન કરવાની યોજના બનાવી રહ્યું છે. મંત્રાલય WHO mYoga એપ, નમસ્તે એપ, Y-બ્રેક એપ્લિકેશન અને વિવિધ લોકો-કેન્દ્રીત પ્રવૃત્તિઓ અને કાર્યક્રમોનો ઉપયોગ કરીને યોગના ફાયદાઓનો પ્રચાર કરશે. MyGov પ્લેટફોર્મ પર IDY પ્લેજ, પોલ/સર્વે, IDY જિંગલ, IDY ક્વિઝ અને "યોગા માય પ્રાઇડ" ફોટોગ્રાફી કોન્ટેસ્ટ વગેરે જેવી વિવિધ પ્રવૃત્તિઓ શરૂ કરવાની દરખાસ્ત છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
પ્રધાનમંત્રીનું કાર્યાલય
પ્રધાનમંત્રીએ શિકાગોમાં સ્વામી વિવેકાનંદના 1893ના પ્રખ્યાત ભાષણને યાદ કર્યું
પ્રધાનમંત્રી શ્રી નરેન્દ્ર મોદીએ કહ્યું છે કે શિકાગોમાં સ્વામી વિવેકાનંદના પ્રતિષ્ઠિત 1893ના ભાષણની ભાવનામાં વધુ ન્યાયી, સમૃદ્ધ અને સમાવિષ્ટ વિશ્વ બનાવવાની ક્ષમતા છે.
પ્રતિષ્ઠિત ભાષણની વર્ષગાંઠ નિમિત્તે ટ્વિટમાં પ્રધાનમંત્રીએ કહ્યું:
"શિકાગોમાં સ્વામી વિવેકાનંદના 1893ના પ્રતિષ્ઠિત ભાષણને યાદ કરીને, જેમણે ભારતીય સંસ્કૃતિની સુંદરતાને સુંદર રીતે દર્શાવી હતી. તેમના ભાષણની ભાવના વધુ ન્યાયી, સમૃદ્ધ અને સમાવિષ્ટ વિશ્વ બનાવવાની ક્ષમતા ધરાવે છે.
SD/GP/BT
(
પેટ્રોલિયમ અને કુદરતી ગેસ મંત્રાલય
શ્રી ધર્મેન્દ્ર પ્રધાને વીડિયો કોન્ફરન્સ દ્વારા 1000થી વધુ LPG વિતરકો સાથે વાર્તાલાપ કર્યો; ગરીબ લાભાર્થીઓ માટે મફત ઉજ્જવલા LPG સિલિન્ડરો મહત્તમ સંખ્યામાં પહોંચાડવા કહ્યું
કેન્દ્રીય પેટ્રોલિયમ અને કુદરતી ગેસ અને સ્ટીલ મંત્રી શ્રી ધર્મેન્દ્ર પ્રધાને મંગળવારે સાંજે વીડિયો કોન્ફરન્સના માધ્યમથી સમગ્ર દેશના 1000 કરતા વધારે LPG વિતરકો સાથે વાર્તાલાપ કર્યો હતો.
લૉકડાઉનના સમયમાં પણ ગ્રાહકોને તેમના ઘર સુધી LPG સિલિન્ડરોની ડિલિવરી પહોંચાડવા માટે વિતરકોએ કરેલી કામગીરીને બિરદાવવા સાથે તેમણે સૌને અપીલ કરી હતી કે, કોવિડ-19 મહામારી સામેની લડાઇ દરમિયાન ગરીબોને સહાય કરવા માટે જાહેર કરવામાં આવેલી પ્રધાનમંત્રી ગરીબ કલ્યાણ યોજના અંતર્ગત PMUY લાભાર્થીઓને ત્રણ મફત LPG સિલિન્ડરની ડિલિવરી મહત્તમ સંખ્યામાં કરવા માટે તેઓ વધુ સક્રીય બને.
મંત્રી ધર્મેન્દ્ર પ્રધાને કોરોના વાયરસનો ફેલાવો રોકવા માટે LPG સિલિન્ડરોના સેનિટાઇઝેશન સહિત તેની ડિલિવરીમાં રાખવામાં આવતી તમામ તકેદારીઓની તેમજ ડિલિવરી બોય અને ગ્રાહકોની સલામતી સુનિશ્ચિત કરવા માટે જે પગલાં લેવામાં આવે છે તેની પણ પ્રશંસા કરી હતી. તેમણે વિતરકોને કહ્યું હતું કે, મહામારીને દેશમાંથી ખતમ કરવા માટે તેઓ સતત તેમના ડિલિવરી બોય અને તેમના મારફતે ગ્રાહકોમાં ફેસ માસ્કનું મહત્વ, આરોગ્ય સેતૂ એપ્લિકેશન, હાથ ધોવા તેમજ સામાજિક અંતરના મહત્વ વિશે જાગૃતિ ફેલાવવાનું ચાલુ રાખે. તેમણે વધુમાં કહ્યું હતું કે, અગ્ર હરોળમાં લડી રહેલા યોદ્ધાઓ એટલે કે, ડિલિવરી બોય ગ્રાહકોમાં આ માહિતીનો પ્રસાર કરવા માટે અસરકારક પૂરવાર થયા છે. તેમણે વિતરકોને વિનંતી કરી હતી કે, બીમારીનો ચેપ ફેલાતો રોકવા માટે તેઓ સામાજિક અંતરના SOPના અનુપાલન, સેનિટાઇઝેશન અને કાર્યસ્થળે સ્વચ્છતાના સારું કાર્ય ચાલુ જ રાખે. તેમણે વધુમાં એવી પણ વિનંતી કરી હતી કે, તેઓ અગ્ર હરોળમાં લડી રહેલા યોદ્ધાઓ પ્રત્યે સહાનુભૂતિશીલ રહે અને તેમની શક્ય એટલી વધુ કાળજી લે.
GP/DS
(
પ્રધાનમંત્રીનું કાર્યાલય
પ્રધાનમંત્રી 1 સપ્ટેમ્બરના રોજ શ્રીલા ભક્તિવેદાંત સ્વામી પ્રભુપાદ જીની 125મી જન્મ જયંતિ નિમિત્તે ખાસ સ્મારક સિક્કાનું વિમોચન કરશે
પ્રધાનમંત્રી શ્રી નરેન્દ્ર મોદી 1 સપ્ટેમ્બર, 2021ના રોજ સાંજે 4:30 વાગ્યે શ્રીલા ભક્તિવેદાંત સ્વામી પ્રભુપાદ જીની 125મી જન્મ જયંતિ નિમિત્તે વીડિયો કોન્ફરન્સિંગ દ્વારા ₹ 125ના વિશેષ સ્મારક સિક્કાનું વિમોચન કરશે અને સભાને સંબોધિત કરશે.
શ્રીલા ભક્તિવેદાંત સ્વામી પ્રભુપાદ જી વિશે
સ્વામીજીએ આંતરરાષ્ટ્રીય સોસાયટી ફોર કૃષ્ણ કોન્શિયસનેસ  ની સ્થાપના કરી જે સામાન્ય રીતે "હરે કૃષ્ણ ચળવળ" તરીકે ઓળખાય છે. ઇસ્કોને શ્રીમદ ભગવદ ગીતા અને અન્ય વૈદિક સાહિત્યનું 89 ભાષાઓમાં ભાષાંતર કર્યું છે, જેણે વિશ્વભરમાં વૈદિક સાહિત્યના પ્રસારમાં ઉત્કૃષ્ટ ભૂમિકા ભજવી છે.
સ્વામીજીએ સોથી વધુ મંદિરોની સ્થાપના કરી અને વિશ્વને ભક્તિ યોગનો માર્ગ શીખવતા અનેક પુસ્તકો લખ્યા.
આ પ્રસંગે કેન્દ્રીય સંસ્કૃતિ મંત્રી ઉપસ્થિત રહેશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઇન્ફેન્ટ્રી દિવસ નિમિત્તે શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ આજે પાયદળ દિવસ નિમિત્તે શુભેચ્છાઓ પાઠવી છે.
પ્રધાનમંત્રીએ કહ્યું કે, “પાયદળ દિવસના વિશેષ પ્રસંગે આપણા તમામ હિંમતવાન પાયદળને શુભેચ્છાઓ. આપણા રાષ્ટ્રની સુરક્ષા કરવામાં પાયદળ દ્વારા ભજવવામાં આવતી ભૂમિકા પર ભારતને ગર્વ છે. તેમની બહાદુરી લાખો લોકોને પ્રોત્સાહન આપે છે.”
SD/GP/BT
(
ખાણ મંત્રાલય
JNARDDC, ખાણ મંત્રાલય 'આઝાદી કા અમૃત મહોત્સવ' ઉજવણીના ભાગરૂપે હોકી લિજેન્ડ મેજર ધ્યાનચંદ પર વ્યાખ્યાનનું આયોજન કર્યું
ચાલી રહેલ “આઝાદી કા અમૃત મહોત્સવ” ઉજવણીના ભાગરૂપે જવાહરલાલ નેહરુ એલ્યુમિનિયમ સંશોધન વિકાસ અને ડિઝાઇન કેન્દ્ર , નાગપુર, ખાણ મંત્રાલય હેઠળ એનએબીએલ માન્યતા પ્રાપ્ત લેબ અને કેન્દ્રીય સ્વાયત્ત સંશોધન સંસ્થાએ હોકીના મહાપુરુષ મેજર ધ્યાનચંદ પર રમતગમતમાં તેમના અમૂલ્ય યોગદાનને સન્માનિત કરવા સંક્ષિપ્ત વ્યાખ્યાનનું આયોજન કર્યું હતું. તેમાં નાગપુરના રમત પ્રેમીઓ અને JNARDDC ના સ્ટાફ સભ્યોએ સારી રીતે હાજરી આપી હતી. આ પછી ગત વર્ષે વિજેતા અને રનર્સ અપ વચ્ચે બેડમિન્ટન અને ટેબલ ટેનિસ એક્ઝિબિશન મેચ યોજવામાં આવી હતી, જેથી આપણી શારીરિક અને માનસિક તંદુરસ્તી માટે રમતના મહત્વને વધુ પ્રકાશિત કરી શકાય. JNARDDC દ્વારા આપણા રોજિંદા જીવનમાં રમતના મહત્વને સ્વીકારવા માટે રાષ્ટ્રીય રમત દિવસની ખૂબ ધામધૂમ અને ઉત્સાહ સાથે ઉજવણી કરવામાં આવી હતી.
SD/GP/BT
(Visitor Counter : 228
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 201.88 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.58 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,01,88,89,325
|
|
બાકી ઉપલબ્ધ
|
|
5,58,87,590
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 201.88 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5.58 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 113
ગૃહ મંત્રાલય
ગૃહ મંત્રાલયે કોવિડ-19 સામે લડવા લૉકડાઉનનાં તમામ પગલાનાં કડક પાલનની સુનિશ્ચિત કરવા અને કોઈ પણ સામાજિક/ધાર્મિક કાર્યક્રમ/સમારંભ ન યોજાય એ સુનિશ્ચિત કરવા રાજ્યો/કેન્દ્રશાસિત પ્રદેશોને સૂચના આપી
એપ્રિલ, 2020ના મહિનામાં આગામી તહેવારોને ધ્યાનમાં રાખીને કેન્દ્રીય ગૃહ મંત્રાલયે તમામ રાજ્ય સરકારો/કેન્દ્રશાસિત પ્રદેશોને કોવિડ-19 મહામારી સામેના સંઘર્ષમાં લૉકડાઉનનાં તમામ પગલાંઓનું કડક પાલન સુનિશ્ચિત કરવા અને કોઈ પણ પ્રકારનાં સામાજિક/ધાર્મિંક મિલન/સમારંભને મંજૂરી ન આપવાની સૂચના આપી હતી.
લૉકડાઉન સાથે સંબંધિત પગલાં પર સંપૂર્ણ માર્ગદર્શિકામાં ઉલ્લેખ કર્યા મુજબ ચોક્કસ પ્રતિબંધો પર જિલ્લા વહીવટીતંત્રો અને ક્ષેત્ર સાથે જોડાયેલી સંસ્થાઓને જાણકારી આપવામાં આવી હતી. તેમને જણાવવામાં આવ્યું છે કે જિલ્લા વહીવટીતંત્રો અને ફિલ્ડ સંસ્થાઓએ કાયદો અને વ્યવસ્થા જાળવવા, શાંતિ અને જાહેર શાંતિ જાળવવા સાવચેતી/તકેદારીનાં તમામ પગલાં લેવા જોઈએ. કોઈ પણ પ્રકારની વાંધાજનક વિગતોનો પ્રસાર અટકાવવા સોશિયલ મીડિયા પર ઉચિત નજર રાખવી પડશે એવું આ પત્રમાં ઉમેરવામાં આવ્યું છે.
આ પત્રમાં વધુમાં વિનંતી કરવામાં આવી છે કે, જાહેર વહીવટીતંત્ર, સામાજિક/ધાર્મિક સંસ્થાઓ અને નાગરિકોનાં ધ્યાનમાં આવે એ માટે માર્ગદર્શિકાની સંબંધિત જોગવાઈઓનો બહોળો પ્રચાર કરવો જોઈએ. એમાં ઉમેરવામાં આવ્યું છે કે, લૉકડાઉનનાં પગલાનું કોઈ પણ પ્રકારનું ઉલ્લંઘન આપત્તિ વ્યવસ્થાપન ધારા, 2005ની પ્રસ્તુત દંડાત્મક જોગવાઈને આધિન છે અને કાયદાનો અમલ કરનાર સંસ્થાઓ દ્વારા આઇપીસી હેઠળ પણ કાર્યવાહી થવી જોઈએ.
દેશમાં કોવિડ-19 મહામારીના નિયંત્રણ માટે ભારત સરકાર, રાજ્ય સરકારો/કેન્દ્રશાસિત પ્રદેશોની સરકારો તથા રાજ્ય/કેન્દ્રશાસિત પ્રદેશોના વહીવટીતંત્રો દ્વારા હાથ ધરવામાં આવેલા લૉકડાઉનનાં પગલાં સંપૂર્ણ માર્ગદર્શિકાની અધિસૂચના ગૃહ મંત્રાલયે 24.03.2020નાં રોજ આપી હતી તથા 25.03.2020, 27.03.2020, 02.04.2020 અને 03.04.2020ના રોજ એમાં વધુ સુધારા-વધારા કરવામાં આવ્યાં હતાં. સંપૂર્ણ માર્ગદર્શિકાની જોગવાઈ 9 અને 10માં જણાવવામાં આવ્યું છે કે, કોઈ પણ પ્રકારની અપવાદરૂપ સ્થિતિ વિના કોઈ પણ ધાર્મિક સંમેલનને મંજૂરી આપવામાં નહીં આવે તથા તમામ સામાજિક/સાંસ્કૃતિક/ધાર્મિક કાર્યક્રમો/સમારંભો પર પ્રતિબંધ મૂકવામાં આવશે.
(
રસાયણ અને ખાતર મંત્રાલય
ગુજરાતમાં પ્રથમ સેન્ટ્રલ ઇન્સ્ટિટ્યૂટ ઓફ કેમિકલ એન્જિનિયરિંગ એન્ડ ટેકનોલોજી  સ્થપાશે: શ્રી મનસુખ માંડવીયા
કેન્દ્રીય મંત્રી મનસુખ માંડવીયાએ લોકોને 2 જી ઓક્ટોબરના રોજ પ્લાસ્ટિકનો કચરો એકત્રિત કરવાની ઝુંબેશમાં જોડાવા વિનંતી કરી
શ્રી મનસુખ માંડવીયાએ સીપેટ  અમદાવાદ ખાતે બોયઝ અને ગર્લ્સ હોસ્ટેલનું ઉદ્ઘાટન કર્યું
· પ્લાસ્ટિકના પ્રદૂષણને ઘટાડવાના ઉપાય શોધવા અમદાવાદમાં પ્લાસ્ટિક કચરા વ્યવસ્થાપન કેન્દ્ર સ્થાપશે
· ઓક્ટોબર, 2019 થી ભાવનગરમાં સીપેટ  દ્વારા કૌશલ વિકાસ કેન્દ્ર શરૂ કરાશે
· વલસાડમાં ટૂંક સમયમાં CIPET નું પ્રશિક્ષણ કેન્દ્ર શરુ કરાશે
· સીપેટ ના નેજા હેઠળ સાણંદમાં ડિપ્લોમા કોર્સ શરૂ કરાશે
કેન્દ્રીય શિપિંગ રાજ્ય મંત્રી  તથા રસાયણ અને ખાતર રાજ્યમંત્રી શ્રી મનસુખ માંડવીયાએ અમદાવાદમાં આજે સેન્ટ્રલ ઇન્સ્ટિટ્યૂટ ઓફ પ્લાસ્ટિક એન્જિનિયરિંગ એન્ડ ટેકનોલોજી  માં 31 કરોડના ખર્ચે નવ નિર્મિત છાત્રાલયનું ઉદ્ઘાટન કર્યું. આ છાત્રાલયમાં 150 છોકરીઓ અને 575 છોકરાઓ માટે રહેવાની સુવિધા આપવામાં આવશે.
મંત્રીએ કહ્યું કે પ્લાસ્ટિક એ આપણા રોજીંદી જીવનનો અનિવાર્ય ભાગ બની ગયો છે પરંતુ તે વધતા પ્રદૂષણના મુખ્ય કારણોમાંનું એક છે. આમ,પ્લાસ્ટિક એન્જિનિયરિંગ ટેકનોલોજીના ક્ષેત્રે સંશોધન એ સમયની જરૂરિયાત છે. તેમણે પ્લાસ્ટિક એન્જિનિયરિંગના ક્ષેત્રમાં સીપેટ જેવી સંસ્થાઓની ભૂમિકાની પ્રશંસા કરી હતી. મંત્રીશ્રીએ વલસાડમાં રૂ. 54 કરોડના ખર્ચે સીપેટ તાલીમ સંસ્થા સ્થાપવાની જાહેરાત કરી હતી જેનો લાભ આદિવાસી વિદ્યાર્થીઓને મળશે. તેમણે એમ પણ કહ્યું હતું કે ભાવનગરમાં આ ઓક્ટોબરથી એક કૌશલ વિકાસ કેન્દ્ર કાર્યરત થશે. તેમણે ઉમેર્યુ હતું કે સીપેટ ખૂબ જ ટૂંક સમયમાં સાણંદમાં પણ ડિપ્લોમા કોર્સ શરૂ કરશે.
પ્રધાનમંત્રીના સ્વતંત્રતા દિવસના ભાષણને ટાંકતા મંત્રીએ કહ્યું કે, “પ્રધાનમંત્રી શ્રી નરેન્દ્ર મોદીએ સિંગલ-યુઝ પ્લાસ્ટિકના ઉપયોગ અંગે ચિંતા વ્યક્ત કરી છે. હું પ્રધાનમંત્રી વતી લોકોને વિનંતી કરું છું કે 2જી ઓક્ટોબરના રોજ પ્લાસ્ટિકનો કચરો એકત્ર કરવાના આંદોલનમાં જોડાઓ.”
ગુજરાતને કેમિકલ ઉદ્યોગનું કેન્દ્ર ગણાવતા શ્રી મનસુખ માંડિઆએ જણાવ્યું હતું કે વાપી, અંકલેશ્વર અને વટવામાં કેમિકલ ઉદ્યોગની નોંધપાત્ર હાજરી છે. તેમણે કહ્યું કે સરકાર કેમિકલ ઉદ્યોગને ફાયદો પહોંચાડવા માટે સીપેટની જેમ જ સેન્ટ્રલ ઇન્સ્ટિટ્યૂટ ઓફ કેમિકલ એન્જિનિયરિંગ એન્ડ ટેકનોલોજી  સ્થાપવાની યોજના બનાવી રહી છે. “ગુજરાતને દેશની પહેલી સીસેટ મળશે, જે વટવા કે સુરતમાં સ્થાપિત થશે. સીસેટ સંશોધન અને નવીનતાઓ દ્વારા રાસાયણિક ઉદ્યોગને મદદ કરશે.” એમ મંત્રીએ ઉમેર્યું હતું.
પ્લાસ્ટિકના કારણે વધતા પ્રદૂષણ પર ચિંતા વ્યક્ત કરતાં શ્રી માંડવીયાએ જણાવ્યું હતું કે, પ્લાસ્ટિક કચરાના વ્યવસ્થિત રીતે વર્ગીકરણ અને રિસાયક્લિંગના ઉકેલો શોધવા માટે સરકાર અમદાવાદમાં પ્લાસ્ટિક કચરા વ્યવસ્થાપન કેન્દ્ર સ્થાપવાની યોજના બનાવી રહી છે.
શ્રીમતી બિજલ પટેલ, મેયર, અમદાવાદ, પ્રો.ડો.એસ.કે. નાયક, ડાયરેક્ટર જનરલ, સીપેટ અને અન્ય કેન્દ્ર અને રાજ્ય સરકારના મહાનુભાવો આ પ્રસંગે ઉપસ્થિત રહ્યા હતા.
જે.ખુંટ
(Visitor Counter : 241
જળ સંસાધન મંત્રાલય
સૌની યોજના – ફેઝ-2 માટે ગુજરાત સરકાર દ્વારા રૂપિયા 3200 કરોડની લોનની માંગણી અંગે
નવી દિલ્હી, 10-08-2017
ગુજરાત સરકારે તેના નાણાં વિભાગ દ્વારા ઓક્ટોબર – 2016માં સૌરાષ્ટ્ર નર્મદા અવતરણ ઈરીગેશન  યોજના ફેઝ-2 માટે એશિયન ડેવલપમેન્ટ બેન્ક કે વિશ્વબેંક અથવા અન્ય નાણાંકીય સંસ્થા પાસેથી 3200 કરોડ રૂપિયાની લોન લેવા અરજી કરી હતી. કેન્દ્ર સરકારના આર્થિક બાબતોના વિભાગ દ્વારા 02-06-2017ના રોજ સૌની –II યોજના માટે 3200 કરોડની નાણાંકીય સહાય માટે એશિયન ડેવલપમેન્ટ બેંક સમક્ષ પ્રસ્તાવ મુકવામાં આવ્યો છે.
ઉપરની માહિતી આજે લોકસભામાં એક અતારાંકિત પ્રશ્નના જવાબમાં કેન્દ્રીય જળ સંસાધન, નદી વિકાસ અને ગંગા સંરક્ષણ રાજ્યમંત્રી શ્રી સંજીવકુમાર બાલિયાન દ્વારા આપવામાં આવી હતી.
AP/J.Khunt/GP
(Visitor Counter : 130